አየር መንገዱ በተለያዩ የሙያ ዘርፎች ያሰለጠናቸውን 130 ተማሪዎች አስመረቀ
 የኢትዮጵያ አየር መንገድ አቪዬሽን አካዳሚ በተለያዩ የሙያ ዘርፎች ያሰለጠናቸውን 130 ተማሪዎች አስመረቀ።ተመራቂዎቹ  በአብራሪነት ፣ በበረራ አስተናጋጅነት ፣ በአቪዬሽን ቴክኒሻን ፣ በማርኬቲንግ የሙያ መስኮች  የሰለጠኑ ናቸው።የአየር መንገዱ የአቪዬሽን አካዳሚ ማኔጂንግ ዳይሬክተር አቶ ሳሙኤል አሰፋ እንዳሉት ተቋሙ ለአፍሪካ ብሎም ለመላው አለም ብቃትና ጥራት ያላቸው የአቪዬሽን ባለሞያዎችን እያፈራ ይገኛል።ተመራቂዎች በሰለጠኑባቸዉ የሙያ መስኮች አየር መንገዱን በብቃት በማገልገል አገራዊ ኃላፊነታቸዉን እንዲወጡ አቶ ሳሙኤል ጥሪ አቅርበዋል።በበረራ መስተንግዶ ከተመረቁት ሰልጣኞቹ መካከል 19 ያህሉ ከቶጎ፣ ከአይቮሪኮስት፣ ከናይጄሪያ፣ ከጋናና፣ከጊኒ የመጡ ዜጎች ናቸው። በአብራሪነት ደግሞ 1 የስዋዚላንድ ዜጋ ተመርቋል።ለተመራቂ የበረራ ክንፍ፣ሪባንና ዲፕሎማ የሰጡት የአየር መንገዱ ቺፍ የኦፕሬቲንግ ኦፊሰር አቶ መስፍን ጣሰው ናቸው።